als_Latn dik_Latn sag_Latn
Kujdes me mbrojtjen
Në një analizë para ndeshjes se sontme Holandë-Spanjë, Ruud Gullit ka shkruar se Luis van Gall duhet të ketë kujdes të veçantë për mbrojtjen. Favoritët për të janë Brazili e Argjentina.
Politiko
E Premte, 13 Qershor 2014 | 13:18
0 Komente.
Ish ylli i Kombëtares Orange, Rud Gullit e vlerëson repartn sulmues si të fortë, por mbrojtjen si pikën e dobët të ekipit në përballjen që fillon sontë në orën 21.
“Do të jetë fillimi i Brazil 2014 për të dy ekipet, andaj mendoj se do të shohim një nisje të matur nga të dyja palët, derisa lojtarët do të përpiqen të kuptojnë si t’i përshtaten kushteve të lojës“, ka shkruar ai për Times of India.
“Holanda duket mirë në sulm ku kanë përvojën e Robin van Persie, Arjen Robben e Wesley Sneijder. Megjithatë, trajneri Luis van Gal duhet ti kushtojë vëmendje të posaçme mbrojtjes ku ka shumë lojtarë të rinjë“, është shprehur ish futbollisti i AC Milan dhe Chelsea.
“Ajo çfarë dëshirojnë trajnerët zakonisht është të shohin një përparim gradual të ekipit përgjatë garës. Shikonë çfarë i ndodhi Gjermanisë para katër vitesh. E filluan furishëm kampionatin, por ata ishin të lodhur kur u ballafaquan me Spanjën në gjysmëfinale.”
Ai i konsideron Brazilin dhe Argjentinën si favoritët për ta fituar garën, por do të varet se si do ta përballojnë presionin.
“Për Brazilin e vetmja mënyrë për t’i përballuar protestave kundër organizimit të garës është të lujanë mirë në fushë. Kurse te Argjentina jo vetëm ekipi po i gjithë kombi shpreson te Lionel Messi. Ai do të futet në fushë më dëshirën e zjarrtë që të tregojë se mund të arrijë nivelet e njëjta me kombëtaren ashtu sikurse me Barcelonën”, përfundoi Gullit.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn